Demà i despús-demà la iniciativa Alcalde de barri visita Las Islas i Padre Jaime i Pedres Blaves
08 de novembre 2021

![](/media/vepnqzhy/75-m1-mini-val-alcalde-de-barri.jpg?width=850&height=566.9886363636364)

La iniciativa _Alcalde de barri_ continua la seua marxa pels diferents veïnats del municipi de Sagunt demà i despús-demà, dies 9 i 10 de novembre, en què l'alcalde visitarà els barris de Las Islas i Padre Jaime i de Pedres Blaves.

La trobada de demà dimarts tindrà lloc en la plaça Padre Jaime mentre que la de dimecres es desenvoluparà en la plaça Pedres Blaves, en tots dos casos a les 18.00 hores. Cal puntualitzar que inicialment la reunió amb els veïns i les veïnes de Pedres Blaves estava prevista per al dia 16, però finalment s'ha avançat al 10, de manera que es produiran dues jornades consecutives d'esta iniciativa.

_Alcalde de barri_ és una idea, impulsada pel departament de Participació Ciutadana i l'Alcaldia de l'Ajuntament de Sagunt, que consistix en trobades públiques per part de l'alcalde amb associacions ciutadanes, entitats i ciutadania en general així com tota aquella persona que tinga interés a parlar sobre assumptes concrets del barri que es visita.

![](/media/bbgllubo/75-c4-val-cartell-alcalde-de-barri-oct-nov.jpg?width=601.7613636363636&height=850)

*   [](http://www.facebook.com/sharer.php?u=https://aytosagunto.es/va/actualitat/dema-i-despus-dema-la-iniciativa-alcalde-de-barri-visita-las-islas-i-padre-jaime-i-pedres-blaves/ "Facebook")
*   [](http://twitter.com/share?url=https://aytosagunto.es/va/actualitat/dema-i-despus-dema-la-iniciativa-alcalde-de-barri-visita-las-islas-i-padre-jaime-i-pedres-blaves/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/dema-i-despus-dema-la-iniciativa-alcalde-de-barri-visita-las-islas-i-padre-jaime-i-pedres-blaves/ "Linked In")
*   [](mailto:?body=https://aytosagunto.es/va/actualitat/dema-i-despus-dema-la-iniciativa-alcalde-de-barri-visita-las-islas-i-padre-jaime-i-pedres-blaves/)